Nephelium lappaceum

A rambutaneira (Nephelium lappaceum) é unha árbore da laurisilva tropical da familia sapindaceae, nativa da Insulindia, ten unha altura de 15 a 20 m, e o seu toro entre 50 e 60 cm de diámetro. O seu froito, comestíbel e un dos máis coñecidos da zona, recibe o nome de rambutánVV. AA. (2012): Dicionario de alimentación e restauración, pax. 207. Termigal. Xunta de Galicia. Real Academia Galega. ISBN 978-84-453-5056-0 (do malaio rambut, "cabelos") e está estreitamente relacionado con outros froitos comestíbeis tropicais como o lichi, o longan e o mamoncillo (Melicoccus bijugatus). Malia ser nativa do arquipélago malaio, en Guatemala, O Salvador, Honduras, Costa Rica, Nicaragua, Panamá e México, coñéceselle coma mamón chino ou lichas, no Ecuador coma achotillo ou rambután e no Brasil coma rambutã, rambutão ou rambotã.

 Descrición 
miniatura|esquerda|Rambután
É unha árbore perenne que acada 10-20 metros de altura. As follas son alternas e pinnadas, de 10–30 cm de lonxitude, con 3-11 divisións, cada unha de 5–15 cm de lonxitude e 3–10 cm de largo, coas marxes enteiras. As flores son pequenas, 2-2,5 mm, non teñen pétalos e nacen dunha panícula terminal de 15–30 cm de longura.

A árbore pode ser: macho, con flores estaminíferas soamente e polo tanto, sen froita; e femia, que se produce froita; ou ambos os dous hermafrodito).

O froito é unha drupa oval de 3–6 cm de lonxitude e 3-4 de largo, nacen en acios de 10-20 xuntos. A pela é avermellada (raramente amarela ou alaranxada) e está cuberta por espiños macíos.

A froita ten unha polpa abrancazada e zumarenta, que pode ser moi aceda ou moi doce e melosa. A única semente de cor marrón ten 2–3 cm de lonxitude e é velenosa, polo que non debe ser consumida coa polpa do froito. De ser así, cómpre expulsala do corpo.

 Produción 
 Esta árbore medra e produce mellor ao pleno sol. Pode sementarse en lombas ou en chairas sempre que non sexan moi húmidas.
 É boa idea sementala en liñas de cerca, áreas abertas, zonas abandonadas ou para substituír árbores mortas de cacao, xa que  pode servir de sombra para o cacao.
 O espazo que ocupa unha árbore adulta é de entre 8 e 10 metros de lado a lado.
 Só a árbore femia, que é hermafrodita, produce froitos e comeza a producir entre 4 e 6 anos. Cómpre eliminar ou enxertar a maioría de árbores machos.
 Unha árbore adulta pode producir até 400 quilos de froitos ao ano.

 Valor nutricional 

 Taxonomía 
Nephelium lappaceum foi descrita por Carl von Linné e publicada en Mantissa Plantarum 1: 125, en 1767. en Trópicos
Sinonimia

 Dimocarpus crinitus Lour.	
 Euphoria crinita Poir.	
 Euphoria nephelium Poir.
 Euphoria nephelium DC.	
 Euphoria ramb-outan Labill.
 Scytalia crinita Raeusch.	
 Scytalia ramboutan Roxb. en PlantList

 Notas 

 Véxase tamén 

 Outros artigos 
 Árbore froiteira
 Blighia
 Korlan (Nephelium hypoleucum)
 Longan
 Lichi
 Mamoncillo

 Bibliografía 

 Fruits of Warm Climates: Rambutan
 Know and Enjoy Tropical Fruit: Lychee, Rambutan and Longan
 Nephelium lappaceum (Sapindaceae)
 Sorting Nephelium names

 Ligazóns externas 
 Artigo da Encyclopedia of Asian Food (en inglés)
 Páxina web sobre o rambután (en inglés)
 Artigo de Verónica Murguía con referencias literarias acerca do rambután (en castelán)

Categoría:Nephelium
Categoría:Froiteiras
Categoría:Froitas exóticas
Categoría:Flora de Asia